Xiaomi ने अपने कहे अनुुसार 5 सितंबर बुधवार को भारत में अपनी रेडमी की सीरीज को लॉन्च कर दिया है। Xiaomi ने भारत में अपने तीन स्मार्टफोन Redmi 6A, Redmi 6 और Redmi 6 Pro लॉन्च किये हैं। याद हो कि यह फोन चीन में पहले ही लॉन्च किये जा चुके है। देखा जाए तो Xiaomi के ये स्मार्टफोन रेडमी 5 सीरीज़ के अपग्रेड हैं। इन तीनों में से Xiaomi Redmi 6A सबसे सस्ता फोन है। वहीं, Xiaomi Redmi 6 Pro कंपनी की इस सीरीज़ का सबसे प्रीमियम और महंगा फोन है। इसके अलावा Xiaomi Redmi 6 के ज़रिए कंपनी की कोशिश सस्ते दाम में डुअल कैमरा फोन देने की है। आईये बताते हैं आपको Redmi 6A, Redmi 6 और Redmi 6 Pro की कीमत और स्पेशिफिकेशन।